17. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 154579 της 11/12 Νοεμ. 1971  (ΦΕΚ Β΄ 906) Περί Τμημάτων Σπουδών, διδασκομένων και εξεταζομένων μαθημάτων της Ανωτάτης Βιομηχανικής Σχολής Θεσσαλονίκης. (Διόρθ. Ημαρτ. της 15 Δεκ. 1971 ΦΕΚ Β΄ 1008). Έχοντες υπ’ όψει: α)την παρ .5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του Ν.Δ. 4263/1962 και β)την πρότασιν της Ανωτάτης Βιομηχανικής Σχολής Θεσσαλονίκης την διατυπωθείσαν κατά την συνεδρίαν αυτής της 23-10-1971, αποφασίζομεν: Άρθρ.1.-1.Από του Ακαδημαϊκού έτους 19711972 αι σπουδαί παρά τη Ανωτάτη Βιομηχανική Σχολή Θεσσαλονίκης διαχωρίζονται από του Β΄ έτους σπουδών εις τμήματα: α)Οικονομικόν και β) Διοικήσεως Επιχειρήσεων. 2.Τα υπό της Ανωτάτης Βιομηχανικής Σχολής Θεσσαλονίκης απονεμόμενα πτυχία είναι: α)Οικονομικών Επιστημών και β)Επιστημών Διοικήσεως Επιχειρήσεων. Ομοίως απονέμει κατά τας ισχυούσας διατάξεις διδακτορικά διπλώματα α)Οικονομικών Επιστημών και β)Επιστημών Διοικήσεως Επιχειρήσεων. Άρθρ.2.-1.Εις το Α΄ έτος σπουδών της Σχολής τα διδασκόμενα μαθήματα είναι κοινά δια πάντας τους σπουδαστάς. 2.Μετά την επιτυχή εξέτασιν εις τα μαθήματα του Α΄ έτους ο σπουδαστής δηλοί εγγράφως εις την Γραμματείαν της Σχολής κατά την ανανέωσιν της εγγραφής του, το τμήμα σπουδών, το οποίον επιλέγει ίνα ακολουθήση κατά το διάστημα των υπολοίπων τριών ετών. 3.Μετεγγραφή από τμήματος εις τμήμα επιτρέπεται μετ’ απόφασιν της Σχολής. Άρθρ.3.-(Αναφέρεται εις τα διδασκόμενα κατ’ έτος μαθήματα και εις τας εβδομαδιαίας ώρας διδασκαλίας αυτών). Άρθρ.4.-1.Εκτός των ανωτέρω μαθημάτων θα διδάσκονται αι ξέναι γλώσσαι Αγγλική, Γαλλική και Γερμανική. 2.Άπαντες οι σπουδασταί των δύο πρώτων ετών σπουδών αμφοτέρων των τμημάτων της Σχολής υποχρεούνται να πραγματοποιούν ωρισμένας ώρας Γυμναστικής, καθοριζομένας δι’ αποφάσεως της Συνελεύσεως των Καθηγητών. Η παρούσα δημοσιευθήτω δια της Εφημερίδος της Κυβερνήσεως. (Αντί των σελ. 718,03 και 718,05) Σελ. 718,03(α) Τεύχος 548-Σελ. 71 517 Πανεπιστήμια Πειραιώς-Μακεδονίας 31.Θ.δ.17 518 31.Θ.δ.17 Πανεπιστήμια Πειραιώς-Μακεδονίας 